Prunus cerasus


Descrission 
Gròss busson o cit erbo; a peul rivé a 9 méter d'autëssa. Ant ij branch giovo la scòrsa a l'é verd ciair, a a ven an pressa ross-maròn lusent.
Le feuje, elìtiche e a ponta, con ël bòrd dentà a son spatarà arlongh ij branchet; a l'han un picol longh, a son verd lusent.
Le fior, an bocc da 2 a 4, a l'han un picol longh e a son formà da 5 sépaj verd e da 5 pétaj ovaj bianch. 
Ël frut a peul andé dal ross ciair al porpra sombr, con la polpa pi o men brusca a scond dle varietà.

Distribussion 
A smija che la pianta a sia staita amportà da l 'Asia Minor. A chërs dal livel dël mar a 800 méter. A fioriss da avril a magg.

Notissie 
Ij frut a son motobin rich ëd vitamina "C" e "B". Ij frut a son motobin dovrà, për fé 'd siròp, marmlade, fruta candìa e licor.

Arferiment bibliogràfich për chi a veul fé dj'arserche pì ancreuse 
 Prunus cerasus L. 1753

Botànica
Prunus